Document ID: 32008D0660

KOMISIJAS LĒMUMS
(2008. gada 31. jūlijs),
ar ko groza Lēmumu 2006/236/EK par īpašiem nosacījumiem attiecībā uz zvejniecības produktiem, kas ievesti no Indonēzijas un paredzēti lietošanai cilvēku uzturā
(izziņots ar dokumenta numuru K(2008) 3988)
(Dokuments attiecas uz EEZ)
(2008/660/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1997. gada 18. decembra Direktīvu 97/78/EK, ar ko nosaka principus, kuri reglamentē veterināro pārbaužu organizēšanu attiecībā uz produktiem, ko ieved Kopienā no trešām valstīm (1), un jo īpaši tās 22. panta 6. punktu,
ņemot vērā Eiropas Parlamenta un Padomes 2002. gada 28. janvāra Regulu (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (2), un jo īpaši tās 53. panta 1. punkta b) apakšpunktu,
tā kā:
(1)
Komisijas 2006. gada 21. marta Lēmums 2006/236/EK par īpašiem nosacījumiem attiecībā uz zvejniecības produktiem, kas ievesti no Indonēzijas un paredzēti lietošanai cilvēku uzturā (3), tika pieņemts pēc tam, kad Kopienas pārbaudes apmeklējumā Indonēzijā atklāja nopietnus trūkumus saistībā ar zvejniecības produktu higiēnu un pārkraušanu minētajā trešā valstī. Šajās pārbaudēs atklāja nopietnus trūkumus saistībā ar Indonēzijas iestāžu iespējām pienācīgi pārbaudīt zvejniecības produktus, jo īpaši iespējām attiecīgajās zivju sugās konstatēt histamīnu un smagos metālus.
(2)
Lēmumā 2006/236/EK noteikts, ka dalībvalstīm jānodrošina, lai zvejniecības produktu sūtījumiem, kas importēti no Indonēzijas, būtu veiktas vajadzīgās pārbaudes, lai pārliecinātos, ka tajos nav pārsniegts noteiktais maksimālais atļautais smago metālu līmenis un dažu sugu gadījumā būtu veikta pārbaude histamīna konstatēšanai.
(3)
Lēmumā 2006/236/EK paredzēts arī, ka tas jāpārskata, ņemot vērā kompetento Indonēzijas iestāžu sniegtās garantijas un pamatojoties uz dalībvalstu veikto pārbaužu rezultātiem.
(4)
Indonēzija ir sniegusi Komisijai vajadzīgās garantijas. Turklāt dalībvalstu veiktie no šīs trešās valsts importēto zvejniecības produktu pārbaužu rezultāti attiecībā uz smago metālu un histamīna klātbūtni akvakultūras produktos ir apmierinoši. Tāpēc katrā attiecīgo sugu zvejniecības produktu sūtījumā vairs nav jāpārbauda histamīna klātbūtne un katrā akvakultūras produktu sūtījumā vairs nav jāpārbauda smago metālu klātbūtne.
(5)
Lēmuma 2006/236/EK 2. pantā ir sniegta atsauce uz Komisijas 2001. gada 8. marta Regulu (EK) Nr. 466/2001, ar ko nosaka atsevišķu piesārņotāju maksimālos pieļaujamos līmeņus pārtikas produktos (4). Minētā regula ir atcelta ar Komisijas 2006. gada 19. decembra Regulu (EK) Nr. 1881/2006, ar ko nosaka konkrētu piesārņotāju maksimāli pieļaujamo koncentrāciju pārtikas produktos (5). Tāpēc ir lietderīgi grozīt attiecīgo atsauci.
(6)
Tādēļ attiecīgi jāgroza Lēmums 2006/236/EK.
(7)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmumu 2006/236/EK groza šādi.
1)
Lēmuma 1. pantu aizstāj ar šādu pantu:
“1. pants
Piemērošanas joma
Šo lēmumu piemēro zvejniecības produktiem, kas ievesti no Indonēzijas un kas paredzēti lietošanai cilvēku uzturā.
Tomēr to nepiemēro akvakultūras produktiem.”
2)
Lēmuma 2. panta 1. punkta tekstu aizstāj ar šādu tekstu:
“1. Dalībvalstis, izmantojot atbilstošus paraugu ņemšanas plānus un noteikšanas metodes, gādā, lai tiktu veikta 1. pantā aprakstīto produktu sūtījumu pārbaude, lai pārliecinātos, ka attiecīgajos produktos nav pārsniegts Komisijas Regulā (EK) Nr. 1881/2006 (6) noteiktais maksimālais atļautais smago metālu līmenis.
2. pants
Šis lēmums ir adresēts dalībvalstīm.
Briselē, 2008. gada 31. jūlijā

Labels: 3
0
18
6